** SINDHI HIGH SCHOOL, BENGALURU**

**ANNUAL EXAMINATION (2023-24)**

**SUBJECT – L2 KANNADA**

**Class: V Marks: 80**

**Date: 21/03/2024 Reading Time: 15 mins**

**Number of printed sides: 7 Writing Time: 2½ hrs**

**ಸೂಚನೆಗಳು:**

\* ಪತ್ರಿಕೆಯು A ಮತ್ತು B ಎಂಬ ಎರಡು ಭಾಗಗಳನ್ನು ಒಳಗೊಂಡಿರುತ್ತವೆ.

\* ಪ್ರಶ್ನೆಪತ್ರಿಕೆಯಲ್ಲಿ ಒಟ್ಟು 14 ಮುಖ್ಯ ಪ್ರಶ್ನೆಗಳಿರುತ್ತವೆ.

\* ಪ್ರತಿಯೊಂದು ಪ್ರಶ್ನೆಗಳ ಸೂಚನೆಗಳನ್ನು ಸರಿಯಾಗಿ ಓದಿಕೊಂಡು ಉತ್ತರಿಸಿ.

\* ಪ್ರಶ್ನೆ ಮತ್ತು ಉಪಪ್ರಶ್ನೆಗಳ ಸಂಖ್ಯೆಯನ್ನು ತಪ್ಪಿಲ್ಲದೆ ಬರೆಯಿರಿ.

|  |  |  |
| --- | --- | --- |
| ಭಾಗ- A  (40 ಅಂಕಗಳು) | ವಾಚನ ಮತ್ತು ಗ್ರಹಿಕಾ ಕೌಶಲ್ಯ | 20 ಅಂಕಗಳು |
| ಅನ್ವಯಿಕ ವ್ಯಾಕರಣ | 15 ಅಂಕಗಳು |
| ಪಠ್ಯ ಪೂರಕ | 5 ಅಂಕಗಳು |
| ಭಾಗ- B  (40 ಅಂಕಗಳು) | ಬರವಣಿಗೆ ಕೌಶಲ್ಯ | 12 ಅಂಕಗಳು |
| ಪಠ್ಯಗಳ ಅಧ್ಯಯನ | 28 ಅಂಕಗಳು |
| ಒಟ್ಟುಅಂಕಗಳು | 80 ಅಂಕಗಳು |

**ಭಾಗ- A**

**( ವಾಚನ ಮತ್ತು ಗ್ರಹಿಕಾ ಕೌಶಲ್ಯ 20 ಅಂಕಗಳು )**

**I. ಕೆಳಗಿನ ಗದ್ಯಭಾಗವನ್ನು ಓದಿಕೊಂಡು, ಅದರ ಕೆಳಗೆ ಕೊಟ್ಟಿರುವ ಬಹು ಆಯ್ಕೆ**

**ಪ್ರಶ್ನೆಗಳಿಗೆ ಉತ್ತರಿಸಿ. 1X5=5**

ಶಾಲೆಯ ಜೀವನ ಒಂದು ಸುಂದರ ಜೀವನ . ಸುಖವಾದ ಜೀವನ . ನಾವು ಶಾಲೆಗೆ ಹೋಗುವುದರಿಂದ ನಮಗೆ ಓದು ,ಬರಹ, ಬರುತ್ತದೆ. ಬುದ್ಧಿ- ಜ್ಞಾನ ಬೆಳೆಯುತ್ತದೆ. ಒಳ್ಳೆಯ ಗೆಳೆಯರು ಸಿಗುತ್ತಾರೆ ‌. ಅಲ್ಲಿ ಅನೇಕ ‌ ಆಟಗಳಲ್ಲಿ ಸೇರುವುದರಿಂದ , ಆಟಗಳ ಮೇಲೆ ಪ್ರೀತಿ ಹೆಚ್ಚುತ್ತದೆ . ನಮ್ಮ ಪ್ರತಿಭೆ ಬೆಳೆಯುತ್ತದೆ . ಬಹುಮಾನಗಳು ಸಿಗುತ್ತವೆ . ಜನರ ಮೆಚ್ಚುಗೆಯು ಸಿಗುತ್ತದೆ . ಆರೋಗ್ಯ ಚೆನ್ನಾಗಿರುತ್ತದೆ . ಸಾಹಿತ್ಯ ಸ್ಪರ್ಧೆಗಳಲ್ಲಿ ಭಾಗವಹಿಸುವುದರಿಂದ ನಮ್ಮ ಜ್ಞಾನ - ಅನುಭವ ಇನ್ನೂ ಹೆಚ್ಚುತ್ತದೆ . ಒಳ್ಳೆಯ ಹೆಸರು ಬರುತ್ತದೆ. ಬಹುಮಾನಗಳೂ ಸಿಗುತ್ತವೆ. ಇಷ್ಟೊಂದು ಲಾಭವಿರುವ ಶಾಲೆಯ ಜೀವನ ಸುಂದರ ಜೀವನ ಅಲ್ಲವೇ ? ಸುಖವಾದ ಜೀವನ ಅಲ್ಲವೇ ? ನಾವು ಶಾಲೆಯಲ್ಲಿ ಓದು ಬರಹದ ಕಡೆಗೆ ಹೆಚ್ಚು ಗಮನ ಕೊಡಬೇಕು . ಆದಷ್ಟು ಅಲ್ಲಿ ನಡೆಯುವ ಎಲ್ಲಾ ಸ್ಪರ್ಧೆಗಳಲ್ಲಿ ತಪ್ಪದೆ ಭಾಗವಹಿಸಬೇಕು . ಆ ಸ್ಪರ್ಧೆಗಳಲ್ಲಿ ನಮಗೆ ಸೋಲಾಗಲಿ, ಗೆಲುವಾಗಲಿ, ಬಹುಮಾನ ಬರಲಿ , ಬಿಡಲಿ , ಇವೆಲ್ಲ ಮುಖ್ಯವಲ್ಲ ‌. ಉತ್ಸಾಹದಿಂದ ಸ್ಪರ್ಧೆಗಳಿಗೆ ಸೇರಿಕೊಳ್ಳುವುದೇ ಮುಖ್ಯ ‌. ಇದರಿಂದ ನಮ್ಮಲ್ಲಿ ಧೈರ್ಯ - ಉತ್ಸಾಹಗಳು ಹೆಚ್ಚುತ್ತವೆ . ಅಭಿಮಾನ - ಆಸಕ್ತಿಗಳು ಹೆಚ್ಚುತ್ತವೆ ‌. ಆಗ ಆನಂದವೂ ಸಿಗುತ್ತದೆ

ಮುಂದೆ ಬರು ಬರುತ್ತಾ ನಮಗೆ ಅದರಲ್ಲಿ ಅನುಭವ ಬೆಳೆಯುತ್ತದೆ. ‌ಗೆಲುವು - ಬಹುಮಾನಗಳು ಸಿಗುತ್ತವೆ. ‌ಆದುದರಿಂದ ನಾವು ಕ್ರೀಡೆಯ ಸ್ಪರ್ಧೆಗಳಾಗಲಿ , ಸಾಹಿತ್ಯ ಸ್ಪರ್ಧೆಗಳಾಗಲಿ, ಎಲ್ಲದರಲ್ಲೂ ಸೇರಿಕೊಳ್ಳಲು ಮುಂದಾಗಬೇಕು. ‌ ಒಳ್ಳೆಯ ಅವಕಾಶಗಳನ್ನು ಕಳೆದುಕೊಳ್ಳುವುದು ಜಾಣತನವಲ್ಲ. ‌‌

ನಾವು ಶಾಲೆಯಲ್ಲಿ ಗಳಿಸಿದ ಅನುಭವ , ಕೀರ್ತಿ , ಬಹುಮಾನ , ಅಲ್ಲದೆ ಆನಂದ ನಾವು ದೊಡ್ಡವರಾದ ಮೇಲೂ ಮರೆಯುವುದಿಲ್ಲ .ಆ ಘಟನೆಗಳೆಲ್ಲ ಆಗಾಗ ನೆನಪಿಗೆ ಬರುತ್ತಲೇ ಇರುತ್ತವೆ. ಅವು ನಿಜಕ್ಕೂ ಸವಿ ನೆನಪುಗಳು ‌‌. ಶಾಲೆಯ ಜೀವನದಲ್ಲಿ ಗಳಿಸುವ ಒಳಿತುಗಳು , ಮುಂದಿನ ಜೀವನಕ್ಕೆ ದಾರಿ ದೀಪ ವಾಗುತ್ತವೆ.

**ಪ್ರಶ್ನೆಗಳು:-**

1.ನಾವು ಶಾಲೆಗೆ ಹೋಗುವುದರಿಂದ —-------- ಬೆಳೆಯುತ್ತದೆ.

A.ಸೋಲು- ಗೆಲುವು B.ಬುದ್ದಿ -ಜ್ಞಾನ C. ದೇಹ- ಮನಸ್ಸು D.ಸುಖ- ದುಃಖ

2.ಆಟಗಳಿಂದ ನಮ್ಮ—------ಚೆನ್ನಾಗಿರುತ್ತದೆ.

A. ಪ್ರೀತಿ B. ಪ್ರತಿಭೆ C. ಆರೋಗ್ಯ D. ಮೆಚ್ಚುಗೆ

3. ಒಳ್ಳೆಯ ಅವಕಾಶಗಳನ್ನು ಕಳೆದುಕೊಳ್ಳುವುದು —--------

A. ದಡ್ಡತನವಲ್ಲ B. ಬಡತನವಲ್ಲ C. ಸಿರಿತನವಲ್ಲ D. ಜಾಣತನವಲ್ಲ.

4.ಶಾಲೆಯಲ್ಲಿ ನಡೆದ ಘಟನೆಗಳೆಲ್ಲ ಆಗಾಗ —-------ಬರುತ್ತದೆ.

A.ನೆನಪಿಗೆ B.ಕನಸಿಗೆ C.ಮನಸ್ಸಿಗೆ D.ಬುದ್ಧಿಗೆ

5. ಶಾಲೆಯ ಜೀವನದಲ್ಲಿ ಗಳಿಸುವ ಒಳಿತುಗಳು ಮುಂದಿನ ಜೀವನಕ್ಕೆ —---------ವಾಗುತ್ತವೆ.

A. ಅಭಿಮಾನ B. ದಾರಿ ದೀಪ  C. ಸ್ಪರ್ಧೆಗಳು D. ಬೆಳಕು

**II. ಕೆಳಗಿನ ಗದ್ಯಭಾಗವನ್ನು ಓದಿಕೊಂಡು ಕೊಟ್ಟಿರುವ ಬಹು ಆಯ್ಕೆ**

**ಪ್ರಶ್ನೆಗಳಿಗೆ ಉತ್ತರಿಸಿ. 1X5=5**

ಒಂದು ಹಳ್ಳಿಯಲ್ಲಿ ಒಬ್ಬ ಶ್ರೀಮಂತನಿದ್ದ . ಅವನು ತುಂಬಾ ಜಿಪುಣ. ಯಾರಿಗೂ ಒಂದು ತುತ್ತು ಅನ್ನ ಕೊಟ್ಟವನಲ್ಲ, ಹತ್ತು ಪೈಸೆ ದಾನ ಮಾಡಿದವನಲ್ಲ. ಅವನ ಬಳಿ ಲಕ್ಷಗಟ್ಟಲೆ ಹಣ ಸೇರಿತ್ತು . ಒಂದು ಸಲ ಅವನ ಹೆಂಡತಿಗೆ ತುಂಬಾ ಕಾಯಿಲೆಯಾಯಿತು. ಆದರೆ ಅವನು ಅವಳಿಗೆ ಹಣ ಖರ್ಚು ಮಾಡಿ ಒಳ್ಳೆಯ ಔಷಧಿ ಕೊಡಿಸಲಿಲ್ಲ. ಅವಳಿಗೆ ಬರತ್ತಾ ಕಾಯಿಲೆ ಹೆಚ್ಚಾಯಿತು . ಒಂದು ದಿನ ಸತ್ತು ಹೋದಳು.

ಅವನ ಜೀವನವನ್ನು ಕಂಡು ಹಳ್ಳಿಯ ಜನರಿಗೆ ತುಂಬಾ ಕೋಪ ಬಂದಿತು . ಎಲ್ಲರೂ ಅವನನ್ನು ಬಾಯಿ ತುಂಬಾ ಬೈದು ಹೋದರು. ‌ಒಂದು ವರ್ಷದ ನಂತರ ಆ ಜಿಪುಣನ ಮಗನಿಗೆ ಕಾಯಿಲೆ ಬಂದಿತು. ಆಗ ವೈದ್ಯರನ್ನು ಕರೆಸಿ ಔಷಧಿ ಕೊಡಿಸಿದ. ಆದರೆ ವೈದ್ಯರಿಗೆ ಅವನು ಹಣ ಕೊಡದೆ ಮೋಸ ಮಾಡಿದ. ಇದರಿಂದ ವೈದ್ಯರಿಗೆ ಕೋಪ ಬಂದಿತು. ಆ ಹಳ್ಳಿಯಲ್ಲಿ ಅವನೊಬ್ಬನೇ ವೈದ್ಯನಿದ್ದ. ಆದುದರಿಂದ ಅವನು ಸಮಯ ಬರಲಿ ನಾನು ಅವನಿಗೆ ಬುದ್ಧಿ ಕಲಿಸುತ್ತೇನೆ ಎಂದು ಕೊಂಡು ಸುಮ್ಮನಿದ್ದ. ಅದರ ಮುಂದಿನ ವರ್ಷ ಶ್ರೀಮಂತನಿಗೆ ಕಾಯಿಲೆ ಬಂದು ಹಾಸಿಗೆ ಹಿಡಿದ. ಅದು ಬಲು ಕೆಟ್ಟ ಕಾಯಿಲೆ ಆಗಿತ್ತು. ಅವನು ವೈದ್ಯನಿಗಾಗಿ ಹೇಳಿ ಕಳುಹಿಸಿದ. ಆದರೆ ವೈದ್ಯ ಅವನಿಗೆ ಔಷಧಿ ಕೊಡಲು ಬರಲಿಲ್ಲ. ಆ ದಿನ ನಾನು ಅವನ ಮಗನ ಕಾಯಿಲೆ ಗುಣಪಡಿಸಿದಾಗ ಆ ಜಿಪುಣ ನನಗೆ ಹಣ ಕೊಡದೆ ಮೋಸ ಮಾಡಿದ್ದನು. ಅನುಭವಿಸಲಿ “ಮಾಡಿದ್ದುಣ್ಣೋ ಮಹಾರಾಯ” ಎಂದುಕೊಂಡು ಆ ವೈದ್ಯ ಮನೆಗೆ ಹೋಗಲೇ ಇಲ್ಲ .

ಜಿಪುಣ ಕಾಯಿಲೆಯಿಂದ ನರಳಿ ಒಂದು ದಿನ ಸತ್ತೇ ಹೋದ . ಆ ಜಿಪುಣನಿಗೆ ಒಬ್ಬನೇ ಮಗನಿದ್ದನು . ಅವನು ತುಂಬಾ ಚಿಕ್ಕವನು ಆಗಿದ್ದರಿಂದ ಜಿಪುಣC ಬಂಧುಗಳು ಅವನ ಹಣ, ಆಸ್ತಿ, ಒಡವೆಗಳನ್ನು ತಮ್ಮ ತಮ್ಮಲ್ಲೇ ಹಂಚಿಕೊಂಡು ಅವನ ಮಗನನ್ನು ಅನಾಥನನ್ನಾಗಿ ಮಾಡಿ ಹೋದರು. ಜಿಪುಣತನ ಒಳ್ಳೆಯದಲ್ಲ, ಪ್ರತಿಯೊಬ್ಬ ಮನುಷ್ಯನಿಗೂ ದಯೆ, ದಾನ, ಧರ್ಮದ ಗುಣಗಳು ಇರಲೇಬೇಕು. ಆ ಗುಣಗಳು ನಮ್ಮನ್ನು ಖಂಡಿತಾ ಕಾಯುತ್ತವೆ.

**ಪ್ರಶ್ನೆಗಳು:-**

1.ಹಳ್ಳಿಯ ಜನರಿಗೆ ಜಿಪುಣನ ಮೇಲೆ ತುಂಬಾ\_\_\_\_\_\_\_\_\_\_\_\_ಬಂದಿತು.

A. ಕೋಪ  B. ದುಃಖ  C. ಅಸೂಯೆ  D. ನಗು

2.ಜಿಪುಣ ತನ್ನ ಮಗನಿಗೆ ವೈದ್ಯರನ್ನು ಕರೆಸಿ\_\_\_\_\_\_\_\_\_\_ ಕೊಡಿಸಿದ.

A.ಹಣ್ಣು B. ಔಷಧಿ C. ಊಟ D. ಬಟ್ಟೆ

3.ಜಿಪುಣನ ಹಣ, ಆಸ್ತಿ , ಒಡವೆಗಳನ್ನು ಅವನ\_\_\_\_\_\_\_\_\_\_\_\_ ಹಂಚಿಕೊಂಡರು.

A. ಸ್ನೇಹಿತರು B. ತಂದೆ-ತಾಯಿ C. ಬಂಧುಗಳು D. ನೆರೆಹೊರೆಯವರು

4.ಶ್ರೀಮಂತ ಜಿಪುಣ ತಾನು ಕಾಯಿಲೆ ಬಿದ್ದಾಗ ಹೇಳಿ ಕಳುಹಿಸಿದ್ಧು ಇವರಿಗೆ\_\_\_\_\_\_\_\_ .

A. ಶಿಕ್ಷಕರಿಗೆ B. ವೈದ್ಯರಿಗೆ C. ಹೆಂಡತಿಗೆ D. ಮಕ್ಕಳಿಗೆ

5.ಶ್ರೀಮಂತ ಜಿಪುಣ ಯಾರಿಗೂ ಒಂದು ತುತ್ತು\_\_\_\_\_\_\_\_\_\_\_\_\_ ಕೊಟ್ಟವನಲ್ಲ.

A. ದುಡ್ಡು B. ಅನ್ನ C. ಆಸ್ತಿ  D. ಮನೆ

**III.ಕೆಳಗೆ ಕೊಟ್ಟಿರುವ ʼಸಾಹಸಿ ಮಹಿಳೆಯರುʼ ಪಠಿತ ಗದ್ಯವನ್ನು ಓದಿಕೊಂಡು ಅದರ ಕೆಳಗಿನ ಪ್ರಶ್ನೆಗಳಿಗೆ ಉತ್ತರಿಸಿ. 1X5=5**

**ಬಡಿಗೇರ ಸೀತಮ್ಮ**

ಭಾರತಕ್ಕೆ 1947 ಆಗಸ್ಟ್ 15ರಂದು ಸ್ವಾತಂತ್ರ ಸಿಕ್ಕ ದಿನ. ಅಂದು ತಿರಂಗಿ ಧ್ವಜವೇರಿಸಿ “ವಂದೇಮಾತರಂ”, “ಬೋಲೋ ಭಾರತ್ ಮಾತಾಕಿ ಜೈ” ಎಂದು ಘೋಷಣೆ ಮಾಡುತ್ತ ಸಿಹಿ ಹಂಚಿದ ದಿನ . ಕೋಟಿ ಕೋಟಿ ಜನರ ಕನಸು ನನಸಾದ ದಿನ . ಆದರೆ ಅಂದು ಭಾರತದೊಳಗಿನ ಹೈದರಾಬಾದ್ ಸಂಸ್ಥಾನ ಮಾತ್ರ ಭಾರತದಲ್ಲಿ ವಿಲೀನವಾಗಲಿಲ್ಲ . ಇಲ್ಲಿ ಭಾರತದ ತ್ರಿವರ್ಣ ಧ್ವಜವನ್ನು ನಿಷೇಧಿಸಲಾಗಿತ್ತು . ಇದರಿಂದ ಹೈದರಾಬಾದ್ ಪ್ರಾಂತ್ಯದ ಜನರು ನಿಜಾಮನ ವಿರುದ್ಧ ಸಿಡಿದೆದ್ದರು .

ಆಗಿನ ಹೈದರಾಬಾದ್ ಪ್ರಾಂತ್ಯದಲ್ಲಿ ರಾಯಚೂರು ಜಿಲ್ಲೆಯು ಒಂದು. ಆ ಜಿಲ್ಲೆಯ ಕುಷ್ಟಗಿ ತಾಲೂಕಿನ ಮಾಲಗತ್ತಿ ಗ್ರಾಮದಲ್ಲಿ ಜನ ಸೇರಿದರು ಸುತ್ತಮುತ್ತಲಿನ ಹಳ್ಳಿಗಳಿಂದ ಸಾವಿರಾರು ಜನರು ಬಂದರು. ಊರ ದೇವತೆ ಕೆಂಚವ್ವನ ಗುಡಿಯ ಬಯಲಿನಲ್ಲಿ ಭಾರತದ ತ್ರಿವರ್ಣ ಧ್ವಜವೇರಿಸಲು ನಿರ್ಧರಿಸಿದರು . ಸಿದ್ಧತೆ ಮಾಡಲು ಪ್ರಾರಂಭಿಸಿದರು. ಆಗ ಜನರ ಮಧ್ಯ ಇಪ್ಪತ್ತು ವರ್ಷದ ತರುಣಿ ಕುಣಿಯುತ್ತ ಬಂದಳು ಅವಳು ಸಾಕ್ಷಾತ್ ಕಾಳಿಯಂತೆ ಕಾಣುತ್ತಿದ್ದಳು . ದುಂಡು ಮುಖ, ಹಣೆ ತುಂಬ ಕುಂಕುಮ , ಮೂಗಿನಲ್ಲಿ ನತ್ತು ,ಕಚ್ಚೆ ಹಾಕಿದ ಇಳಕಲ್ಲ ಸೀರೆ . ಅವಳಲ್ಲಿ ಭಾವಾವೇಶ ತುಂಬಿತ್ತು . ಹಲಗೆ ಸಪ್ಪಳಕ್ಕೆ ರಣಭೈರವಿಯಂತೆ ಕುಣಿಯುತ್ತಿದ್ದಳು. ತಿರಂಗಿ ಧ್ವಜವನ್ನು ಅವಳೇ ಏರಿಸಿದಳು. ಜನ ಜೈ ಎಂದು ಘೋಷಿಸಿದರು. ಜೈ- ಹಿಂದ್ ಧ್ವನಿ ಎಲ್ಲೆಡೆ ಮೊಳಗಿತು . ಆ ಧ್ವಜವೇರಿಸಿದ ತರುಣಿಯೇ ಬಡಿಗೇರ ಸೀತಮ್ಮ. ತಂದೆ ಬಸಪ್ಪ ,ತಾಯಿ ಶ್ಯಾವಂತ್ರೆವ್ವ ‌. ಊರು ಮಾಲಗತ್ತಿ.

**ಪ್ರಶ್ನೆಗಳು:-**

1.ಬಡಿಗೇರ ಸೀತಮ್ಮ\_\_\_\_\_\_\_\_\_\_\_ ವರುಷದ ತರುಣಿ.

A.ಹದಿನಾಲ್ಕು B.ಇಪ್ಪತ್ತು C. ಮೂವತ್ತು  D. ಇಪ್ಪತ್ತೈದು

2.ಸೀತಮ್ಮ ಹಲಗೆಯ ಸಪ್ಪಳಕ್ಕೆ\_\_\_\_\_\_\_\_\_\_\_\_\_\_\_ ಕುಣಿಯುತ್ತಿದ್ದಳು.

A.ಕಾಳಿಯಂತೆ B.ರಾಣಿಯಂತೆ C. ರಣಭೈರವಿಯಂತೆ  D. ದುರ್ಗೆಯಂತೆ

3.ಭಾರತಕ್ಕೆ\_\_\_\_\_\_\_\_\_\_\_\_\_\_\_\_ ರಂದು ಸ್ವಾತಂತ್ರ್ಯ ಸಿಕ್ಕ ದಿನ.

A. 1947 ಆಗಸ್ಟ್ 15 B. 1946 ನವಂಬರ್ 1,

C. 1950 ಜನವರಿ 26 D. 1949 ಸೆಪ್ಟೆಂಬರ್ 5

4.ಸೀತಮ್ಮನ ತಂದೆಯ ಹೆಸರು\_\_\_\_\_\_\_\_\_\_.

A. ರಾಮಪ್ಪ B. ಸೋಮಪ್ಪ  C. ಭೀಮಪ್ಪ  D. ಬಸಪ್ಪ

5. ಬಡಿಗೇರ ಸೀತಮ್ಮ\_\_\_\_\_\_\_\_\_\_\_\_\_\_\_\_\_ ಊರಿನವಳು.

A. ಮಾಲಗತ್ತಿ B.ಚಿತ್ರದುರ್ಗ C. ಸಂಗೊಳ್ಳಿ D. ಕಿತ್ತೂರು

**IV. ಕೊಟ್ಟಿರುವ ʼಉದಯ ರಾಗʼ ಪಠಿತ ಪದ್ಯಭಾಗವನ್ನು ಓದಿಕೊಂಡು, ಕೆಳಗಿನ ಬಹು ಆಯ್ಕೆ ಪ್ರಶ್ನೆಗಳಿಗೆ ಉತ್ತರಿಸಿ: 1X5=5**

ಮೂಡುವನು ರವಿ ಮೂಡುವನು

ಕತ್ತಲೊಡನೆ ಜಗಳಾಡುವನು

ಮೂಡಣ ರಂಗಸ್ಥಳದಲ್ಲಿ ನೆತ್ತರು

ಮಾಡುವನು ಕುಣಿದಾಡುವನು.

ಬಂಗಾರದ ಚೆಲು ಬಿಸಿಲ ಕಿರೀಟದ

ಶೃಂಗಾರದ ತಲೆ ಎತ್ತುವನು,

ತೆಂಗಿನ ಕಂಗಿನ ತಾಳೆಯ ಬಾಳೆಯ

ಅಂಗಕೆ ರಂಗನು ಮೆತ್ತುವನು .

ಮಾಡಿನ ಹುಲ್ಲಲಿ ಚಿನ್ನದ ಗೆರೆಯನು

ಎಳೆಯುವನು, ರವಿ ಎಳೆಯುವನು;

ಕೂಡಲ ಕೋಣೆಯ ಕತ್ತಲೆ ಕೊಳೆಯನು

ತೊಳೆಯುವನು, ರವಿ ಹೊಳೆಯುವನು.

ಏರುವನು ರವಿ ಏರುವನು

ಬಾನೊಳು ಸಣ್ಣಗೆ ತೋರುವನು

ಏರಿದವನು ಚಿಕ್ಕವನಿರಬೇಕೆಲೇ

ಎಂಬ ಮಾತನು ಸಾರುವನು.

**ಪ್ರಶ್ನೆಗಳು**:

1.ರವಿ\_\_\_\_\_\_\_\_\_\_\_\_\_\_ರಂಗಸ್ಥಳದಲ್ಲಿ ನೆತ್ತರು ಮಾಡುವನು.

A.ಮೂಡಣ B.ಪಡುವಣ C.ತೆಂಕಣ D.ಬಡಗಣ

2.ಬಾನೊಳು ಏರಿದ ರವಿ\_\_\_\_\_\_\_\_\_\_\_\_\_\_ ತೋರುವನು.

A.ದೊಡ್ಡವ B.ಸಣ್ಣಗೆ C.ನುಣ್ಣಗೆ D.ಬೆಳ್ಳಗೆ

3.ರವಿಯು ಕತ್ತಲೊಡನೆ\_\_\_\_\_\_\_\_\_\_\_\_\_\_\_\_\_\_

A.ಕುಣಿದಾಡುವನು B. ನಡೆದಾಡುವನು C. ಮೆರೆದಾಡುವನು D. ಜಗಳಾಡುವನು

4.ರವಿಯು ಮಾಡಿನ ಹುಲ್ಲಲಿ\_\_\_\_\_\_\_\_\_\_\_\_\_\_\_\_\_\_ ಗೆರೆಯನು ಎಳೆಯುವನು.

A. ಬೆಳ್ಳಿಯ B.ಕಬ್ಬಿಣದ C. ಚಿನ್ನದ D. ತಾಮ್ರದ

5.ರವಿಯು ತೆಂಗಿನ , ಕಂಗಿನ ,ತಾಳೆಯ, ಬಾಳೆಯ ,ಅಂಗಕೆ\_\_\_\_\_\_\_\_\_\_\_\_\_\_ಮೆತ್ತುವನು.

A.ರಂಗನು B.ಮಣ್ಣನು  C.ಹಣ್ಣನು  D.ಹುಲ್ಲನು

**(ಅನ್ವಯಿಕ ವ್ಯಾಕರಣ ಮತ್ತು ಪಠ್ಯಪೂರಕ ಅಧ್ಯಯನ)= 15 ಅಂಕಗಳು**

**V.ಕೆಳಗಿನ ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ. ಅವುಗಳಲ್ಲಿ ಸರಿಯಾದ ಉತ್ತರವನ್ನು ಆರಿಸಿ ಬರೆಯಿರಿ**. **1X10=10**

1.'ಕುಟೀರ ' ಈ ಪದದ ಸಮಾನಾರ್ಥಕ ಪದ\_\_\_\_\_\_\_\_\_\_\_\_\_

A. ಗುಡಿಸಲು B. ಕಾವಡಿ C. ತತ್ರಾಣಿ D. ನದಿ

2.’ಧೈರ್ಯ’ ಪದದ ವಿರುದ್ಧ ಪದ\_\_\_\_\_\_\_\_\_\_\_\_\_

A. ಭಯ B.ಅಧೈರ್ಯ C.ನಿರ್ಭಯ D.ಅಭಯ

3.’ರಾಕ್ಷಸ’ ಪದದ ಸ್ತ್ರೀಲಿಂಗ ರೂಪ\_\_\_\_\_\_\_\_\_\_\_\_\_\_\_

A.ಬಲಿಷ್ಠ B.ರಾಕ್ಷಸಿ C.ಹಠಮಾರಿ D. ಬೂತಿನಿ

4.’ಮಗು’ ಪದದ ಬಹುವಚನ ರೂಪ\_\_\_\_\_\_\_\_\_\_\_\_\_\_

A.ಮಗುಗಳು B.ಮಕ್ಕಳುಗಳು C. ಮಗುವು D.ಮಕ್ಕಳು

5.’ದಾಪುಗಾಲು’ ಈ ಪದವನ್ನು ಬಿಡಿಸಿ ಬರೆದಾಗ\_\_\_\_\_\_\_\_\_\_\_\_\_\_\_\_

A.ದಾಪು+ಕಾಲು B.ದಾಪು+ಗಾಲು C.ದಾಪ+ಕಾಲು D.ಧಾಪು+ಗಾಲು

6.ನಾವು ಯಾವಾಗಲೂ‌ ಓದಿನಲ್ಲಿ, ಆಟಗಳಲ್ಲಿ ಮುಂದಿರಬೇಕು.

ಈ ವಾಕ್ಯದಲ್ಲಿರುವ ಲೇಖನ ಚಿಹ್ನೆಯನ್ನು ಗುರುತಿಸಿ.

A. ಆಶ್ಚರ್ಯ ಸೂಚಕ - ಪೂರ್ಣ ವಿರಾಮ B.ಅಲ್ಪವಿರಾಮ - ಪೂರ್ಣವಿರಾಮ

C. ಪ್ರಶ್ನಾರ್ಥಕ- ಉದ್ಧರಣ D .ಪ್ರಶ್ನಾರ್ಥಕ - ಅಲ್ಪವಿರಾಮ

7.ಬಕಾಸುರನು ಊರಿನೊಳಗೆ ನುಗ್ಗಿ ಸಿಕ್ಕಸಿಕ್ಕ ಜನರನ್ನು ಕೊಲ್ಲುತ್ತಿದ್ದನು -ಈ

ವಾಕ್ಯದಲ್ಲಿರುವ ದ್ವಿರುಕ್ತಿ ಪದವನ್ನು ಗುರುತಿಸಿ.

A .ಸಿಕ್ಕಸಿಕ್ಕ B. ಬಕಾಸುರನು C. ಜನರನ್ನು  D.ಊರಿನೊಳಗೆ

8.ಗಾಯಕಿಯು ಇಂಪಾದ ಹಾಡನ್ನು ಹಾಡಿದಳು.

ಈ ವಾಕ್ಯದಲ್ಲಿರುವ ಕ್ರಿಯಾಪದವನ್ನುಗುರುತಿಸಿ.

A. ಗಾಯಕಿ B. ಹಾಡಿದಳು C. ಹಾಡನ್ನು D.ಇಂಪಾದ

9.’ಕಲಿಸಿ’ ಈ ಪದಕ್ಕೆ ಪದ್ಯದಲ್ಲಿರುವಂತೆ ಪ್ರಾಸಪದ\_\_\_\_\_\_\_\_\_\_\_\_\_\_.

A. ಅರಸಿ B. ಸಿರಿಯಲಿ C. ದೇವತೆ D.ಲಾಲಿಯಲಿ

10.’ಬಂಗಾರ- ಶೃಂಗಾರ’ ಈ ಪದಗಳ ಅರ್ಥ ವ್ಯತ್ಯಾಸ\_\_\_\_\_\_\_\_\_\_\_\_\_.

A. ತೊಳೆ-ಹೊಳೆ B. ಚಿನ್ನ-ಅಲಂಕಾರ C. ಸಣ್ಣವ-ಜಿಗಿಯುವ  D.ಹುಟ್ಟುವ-ಪೂರ್ವ

**VI.ಸೂಚನೆಯಂತೆ ಬರೆಯಿರಿ. 1X5=5**

1.ಮಾವಿನ ಮರದಲ್ಲಿ ಮಾವಿನ ಹಣ್ಣುಗಳು ಜೋತಾಡುತ್ತಿದ್ದವು.

**(ಗೆರೆ ಎಳೆದ ಪದದ ವಿಭಕ್ತಿ ಪ್ರತ್ಯಯವನ್ನು ಗುರುತಿಸಿ).**

2.**ನರೇಂದ್ರನು ಅವನ ಗೆಳೆಯರ ಜೊತೆ ಆಟವಾಡಲು ಹೋದನು.**

**(ಈ ವಾಕ್ಯದಲ್ಲಿರುವ ಅಂಕಿತನಾಮ ಮತ್ತು ಸರ್ವನಾಮವನ್ನು ಗುರುತಿಸಿ.)**

3.ಶ್ರವಣ ಕುಮಾರನು ತತ್ರಾಣಿಯಲ್ಲಿ ನೀರನ್ನು ತುಂಬುವಾಗ ಬುಳು ಬುಳು ಎಂಬ ಶಬ್ದ

ಬರುತ್ತಿತ್ತು.

(**ಈ ವಾಕ್ಯದಲ್ಲಿರುವ ಅನುಕರಣಾವ್ಯಯ ಪದವನ್ನು ಗುರುತಿಸಿ**.)

4.ಬೇಟೆಗಾರನು ಪಾರಿವಾಳಗಳಿಗೆ ಬಲೆಯನ್ನು ಬೀಸಿದನು.

(ಈ ವಾಕ್ಯವನ್ನು ಭವಿಷ್ಯತ್ ಕಾಲದಲ್ಲಿ ಪ್ರಯೋಗಿಸಿ.)

5.’ಏಕಾಗ್ರತೆ’ –(ಈ ಪದವನ್ನು ಬಳಸಿ ಸ್ವಂತ ವಾಕ್ಯ ರಚಿಸಿರಿ).

**VII.ಕೆಳಗಿನ ಪ್ರತಿಯೊಂದು ಪ್ರಶ್ನೆಗಳಿಗೆ ನಾಲ್ಕು ಉತ್ತರಗಳನ್ನು ಕೊಡಲಾಗಿದೆ ಅವುಗಳಲ್ಲಿ ಸರಿಯಾದ ಪದವನ್ನು ಆರಿಸಿ ಬರೆಯಿರಿ. 1X5=5**

1.ಸೋತ ರಾಜನಿಗೆ ಜೇಡರಹುಳು ಈ ರೂಪದಲ್ಲಿ ಕಂಡಿತು.

A.ಶಿಕ್ಷಕಿ B.ಮಗು C.ಬಾಲಕ 4.ಗುರು

2.ಜೇಡರ ಹುಳು\_\_\_\_\_\_\_\_\_\_ ಗುಣಗಳಿಗೆ ಆದರ್ಶವಾಗಿದೆ.

A.ದಾನ- ಧರ್ಮ B.ದಯೆ- ನಿಷ್ಠೆ C.ಸತ್ಯ- ಪ್ರಾಮಾಣಿಕತೆ D.ಸಹನೆ-ಪ್ರಯತ್ನಶೀಲತೆ

3.ಗುರುವಾದ ಜೇಡರ ಹುಳು ಪಾಠದಲ್ಲಿ ಬಳಕೆಯಾದ ಗಾದೆ ಮಾತು.

A.ಕೈ ಕೆಸರಾದರೆ ಬಾಯಿ ಮೊಸರು B. ಕಷ್ಟಪಟ್ಟರೆ ಸುಖ ಉಂಟು

C. ಸಾಧಿಸಿದರೆ ಸಬಳ ನುಂಗ ಬಹುದಂತೆ D.ಬೆಳೆಯುವ ಸಿರಿ ಮೊಳಕೆಯಲ್ಲಿ

4.ಒಬ್ಬ ರಾಜ ಯುದ್ಧದಲ್ಲಿ ಹಲವು ಬಾರಿ\_\_\_\_\_\_\_\_ಗಳಿಂದ ಸೋತು ಹೋದ.

A.ಸ್ನೇಹಿತರು B.ಪ್ರಾಣಿ C. ಬಂಧು D.ವೈರಿ

5.ಗುರುವಾದ ಜೇಡರ ಹುಳು ಈ ಕಥೆಯಿಂದ ಕಲಿಯುವ ನೀತಿ\_\_\_\_\_\_\_\_\_\_\_

A. ಸತತ ಪ್ರಯತ್ನವೇ ಗೆಲುವಿನ ಗುಟ್ಟು B. ತಾಳ್ಮೆಯಿಂದ ಇರಬೇಕು

C. ಬೇರೆಯವರಿಗೆ ಆಶ್ರಯ ನೀಡಬೇಕು D. ಜೀವನದಲ್ಲಿ ಕಷ್ಟ ಪಡಬೇಕು

**ಭಾಗ- B**

**(ಬರವಣಿಗೆ ಕೌಶಲ್ಯ)= 12 ಅಂಕಗಳು**

**VIII.ನಿಮ್ಮ ಮನೆಯ ಗೃಹಪ್ರವೇಶಕ್ಕೆ ಆಹ್ವಾನಿಸಿ ನಿಮ್ಮ ಗೆಳೆಯ/ಗೆಳತಿಗೆ ಒಂದು ಪತ್ರ ಬರೆಯಿರಿ. 4**

**IX.ಸುಳಿವು ಪದಗಳನ್ನು ಬಳಸಿ ಕೊಟ್ಟಿರುವ ಕಥೆಯನ್ನು ಪೂರ್ಣಮಾಡಿ. 4**

**(ಸುಳಿವು ಪದಗಳು : ಹಸಿರು ಹುಲ್ಲು, ಆನಂದದಿಂದ, ಸೋಲು, ನಿಧಾನವಾಗಿ, ಪ್ರಾಣಿಗಳು, ಗುರಿಯತ್ತ, ಓಟದ, ಸ್ನೇಹಿತರಾಗಿದ್ದವು**)

ಒಂದು ದೊಡ್ಡ ಕಾಡು. ಆ ಕಾಡಿನಲ್ಲಿ ಅನೇಕ\_\_\_\_\_\_\_\_\_ ವಾಸವಾಗಿದ್ದವು . ಅವುಗಳಲ್ಲಿ ಆನೆ ಮತ್ತು ಜಿಂಕೆ ಒಳ್ಳೆಯ\_\_\_\_\_\_\_\_\_\_\_\_. ಅವೆರಡರಲ್ಲಿ\_\_\_\_\_\_\_\_\_ ಸ್ಪರ್ಧೆ ಏರ್ಪಡಿಸಿದರು. ಆನೆ ನಿಧಾನವಾಗಿ ಓಡುವ ಪ್ರಾಣಿ. ಆದರೆ ಜಿಂಕೆ ರಭಸವಾಗಿ ಓಡುವ ಪ್ರಾಣಿ. ಸ್ಪರ್ಧೆ ಆರಂಭವಾಯಿತು. ಮಾರ್ಗ ಮಧ್ಯ ಒಳ್ಳೆಯ \_\_\_\_\_\_\_\_\_\_\_\_\_ ಸೊಂಪಾಗಿ ಬೆಳೆದಿರುವುದನ್ನು ಕಂಡು ಜಿಂಕೆಯು ಅಲ್ಲಿಯೇ ನಿಂತು\_\_\_\_\_\_\_\_\_ ಹುಲ್ಲನ್ನು ತಿನ್ನತೊಡಗಿತು. ಜಿಂಕೆಯು ತನ್ನ ಕೆಲಸವನ್ನು ಮರೆತೇ ಬಿಟ್ಟಿತು. ಆನೆ ತನ್ನ\_\_\_\_\_\_\_\_\_\_\_ ಸಾಗಿತು. ಆನೆಗೆ ಮಾರ್ಗ ಮಧ್ಯದಲ್ಲಿ ಹುಲ್ಲು ಕಾಣಿಸಿದರೂ ತನ್ನ ಕೆಲಸವನ್ನು ಮರೆಯಲಿಲ್ಲ. \_\_\_\_\_\_\_\_\_\_\_\_\_ನಡೆದು ತನ್ನ ಗುರಿಯನ್ನು ಮುಟ್ಟಿತು . ಜಿಂಕೆಗೆ \_\_\_\_\_\_\_\_ , ಆನೆಗೆ ಗೆಲುವು ಸಿಕ್ಕಿತು.

**X.ಕೆಳಗೆ ಕೊಟ್ಟಿರುವ ವಿಷಯಗಳಲ್ಲಿ ಯಾವುದಾದರೂ ಒಂದು ವಿಷಯವನ್ನು ಕುರಿತು**

**7-8 ವಾಕ್ಯಗಳಲ್ಲಿ ಕಿರು ಟಿಪ್ಪಣಿಯನ್ನು ಬರೆಯಿರಿ. 4**

1. ನನ್ನ ನೆಚ್ಚಿನ ಪ್ರಾಣಿ

2. ಆಟಗಳಿಂದಾಗುವ ಪ್ರಯೋಜನಗಳು

3. ನನಗೆ ಇಷ್ಟವಾದ ಪುಸ್ತಕ

**(ಪಠ್ಯಗಳ ಅಧ್ಯಯನ)= 28 ಅಂಕಗಳು**

**XI. ಕೆಳಗಿನ ಪ್ರಶ್ನೆಗಳಿಗೆ ಒಂದು ವಾಕ್ಯದಲ್ಲಿ ಉತ್ತರಿಸಿ. 1X6=6**

1. ಶ್ರವಣ ಕುಮಾರನ ತಂದೆಯ ಹೆಸರೇನು?

2. ಪಾಂಡವರು ಅರಗಿನ ಮನೆಯಿಂದ ಪಾರಾಗಿ ಯಾವ ಊರಿಗೆ ಬಂದರು?

3. ಅಮ್ಮನನ್ನು ಕವಿ ಏನೆಂದು ಕರೆದಿದ್ದಾರೆ?

4. ದೀಪ ಯಾವುದರ ಸಂಕೇತ?

5. ಪಾಂಡವರ ತಾಯಿಯ ಹೆಸರೇನು?

6. ಬಾಲಕ ನರೇಂದ್ರನ ಮೇಲೆ ಏನು ಹರಿದು ಹೋಯಿತು?

**XII.ಈ ಕೆಳಗಿನ ಪ್ರಶ್ನೆಗಳಿಗೆ ಎರಡು-ಮೂರು ವಾಕ್ಯಗಳಲ್ಲಿಉತ್ತರಿಸಿ. 2X5=10**

1. ತೀರ್ಥಯಾತ್ರೆಯ ಸಮಯದಲ್ಲಿ ಶ್ರವಣಕುಮಾರನು ತನ್ನ ತಂದೆ-ತಾಯಿಯನ್ನು ಹೇಗೆ

ಉಪಚರಿಸಿದನು?

2. ಭಾರತದ ರಾಷ್ಟ್ರೀಯ ಹಬ್ಬಗಳು ಯಾವುವು?

3. ಭೀಮನು ರಾಕ್ಷಸನಿಗೆ ಹೇಗೆ ಕೋಪ ಬರಿಸಿದನು?

4. ಪ್ರಾಣಿಗಳ ಬಗ್ಗೆ ನರೇಂದ್ರನ ಅಭಿಪ್ರಾಯವೇನು?

5. ಕಲ್ಯಾಣಮ್ಮ ಮಕ್ಕಳಿಗಾಗಿ ಯಾವ ಯಾವ ಕೆಲಸಗಳನ್ನು ಮಾಡಿದಳು?

**XIII. ಈ ವಾಕ್ಯವನ್ನು ಯಾವ ಪಾಠದಿಂದ ಆರಿಸಲಾಗಿದೆ? ಈ ಮಾತನ್ನು ಯಾರು- ಯಾರಿಗೆ ಹೇಳಿದರು? 2X3=6**

1.”ಎಲವೋ ಕುನ್ನಿ ಕೂಳಿದೆ ತಿನ್ನು ಬಾ”

2.”ನನ್ನ ಮುಪ್ಪಿನ ತಂದೆ-ತಾಯಿಗಳಿಗೆ ಇನ್ನಾರು ಗತಿ?”

3.”ಭಯದ ಮಾತುಗಳನ್ನು ನಂಬಬಾರದು”.

**XIV. ಈ ಕೆಳಗಿನ ಪ್ರಶ್ನೆಗಳಿಗೆ ಮೂರು - ನಾಲ್ಕು ವಾಕ್ಯಗಳಲ್ಲಿ ಉತ್ತರಿಸಿ.** **3X2=6**

1. ರಾಕ್ಷಸನ ಬಳಿಗೆ ಹೊರಟ ಭೀಮನು ತನ್ನ ಹಸಿವನ್ನು ಹೇಗೆ ನೀಗಿಸಿಕೊಂಡನು?

2. ಅಮ್ಮ ಯಾವುದಕ್ಕೆ ದಿಕ್ಸೂಚಿ ಆಗುವಳು ? ಮತ್ತು ತನ್ನ ಮಗುವನ್ನು ಹೇಗೆ ಹರಸುತ್ತಾಳೆ?

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***

**XII.ಈ ಕೆಳಗಿನ ಪ್ರಶ್ನೆಗಳಿಗೆ ಎರಡು-ಮೂರು ವಾಕ್ಯಗಳಲ್ಲಿಉತ್ತರಿಸಿ. 2X5=10**

1. ತೀರ್ಥಯಾತ್ರೆಯ ಸಮಯದಲ್ಲಿ ಶ್ರವಣಕುಮಾರನು ತನ್ನ ತಂದೆ-ತಾಯಿಯನ್ನು ಹೇಗೆ

ಉಪಚರಿಸಿದನು?

2. ಭಾರತದ ರಾಷ್ಟ್ರೀಯ ಹಬ್ಬಗಳು ಯಾವುವು?

3. ಭೀಮನು ರಾಕ್ಷಸನಿಗೆ ಹೇಗೆ ಕೋಪ ಬರಿಸಿದನು?

4. ಪ್ರಾಣಿಗಳ ಬಗ್ಗೆ ನರೇಂದ್ರನ ಅಭಿಪ್ರಾಯವೇನು?

5. ಕಲ್ಯಾಣಮ್ಮ ಮಕ್ಕಳಿಗಾಗಿ ಯಾವ ಯಾವ ಕೆಲಸಗಳನ್ನು ಮಾಡಿದಳು?

**XIII. ಈ ವಾಕ್ಯವನ್ನು ಯಾವ ಪಾಠದಿಂದ ಆರಿಸಲಾಗಿದೆ? ಈ ಮಾತನ್ನು ಯಾರು- ಯಾರಿಗೆ ಹೇಳಿದರು? 2X3=6**

1.”ಎಲವೋ ಕುನ್ನಿ ಕೂಳಿದೆ ತಿನ್ನು ಬಾ”

2.”ನನ್ನ ಮುಪ್ಪಿನ ತಂದೆ-ತಾಯಿಗಳಿಗೆ ಇನ್ನಾರು ಗತಿ?”

3.”ಭಯದ ಮಾತುಗಳನ್ನು ನಂಬಬಾರದು”.

**XIV. ಈ ಕೆಳಗಿನ ಪ್ರಶ್ನೆಗಳಿಗೆ ಮೂರು - ನಾಲ್ಕು ವಾಕ್ಯಗಳಲ್ಲಿ ಉತ್ತರಿಸಿ.** **3X2=6**

1. ರಾಕ್ಷಸನ ಬಳಿಗೆ ಹೊರಟ ಭೀಮನು ತನ್ನ ಹಸಿವನ್ನು ಹೇಗೆ ನೀಗಿಸಿಕೊಂಡನು?

2. ಅಮ್ಮ ಯಾವುದಕ್ಕೆ ದಿಕ್ಸೂಚಿ ಆಗುವಳು ? ಮತ್ತು ತನ್ನ ಮಗುವನ್ನು ಹೇಗೆ ಹರಸುತ್ತಾಳೆ?

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***